Яшчэ адзін наш журналіст, Сяргей Бохан, таксама ўдзельнічаў ва ўсім гэтым і захацеў сказаць некалькі словаў. “Будучы аматарам усялякіх рокаў, рокэнролаў ды камерцыйных металаў люблю толькі дзьве фармацыі (Agnostic Front ды Hatebreed), якія граюць хардкор. І выйшла так, што мінуць менскі канцэрт легендаў жанру я ня меў аніякага права. Гэта была мая першая хардкор імпрэза і яна апынулася настолькі крутой ды цудоўнай, што вырашыў катануць абзац і ад сябе. Гурт і натоўп выкладваліся кожны на ўсе 100%, такой актыўнай двіжухі на танцпляцы я ня бачыў ніколі, тое ж самае тычыцца кантакту ды ўзаемадзеяньня з прыхільнікамі. Зь інтэрваламі ўсяго ў некалькі імгненьняў са сцэны ляціць мінімум адзін чалавек, шалёныя сёркл-піты разам з дастаткова жорсткім слэмам пад вельмі бодрую і крутую музыку, увогуле гэта быў вельмі мужчынскі і брутальны канцэрт, з усім выцякаючым, але мне вельмі спадабалася. Такога зараду бадзёрасьці і энергіі ў мяне не было даўно, ды ўвогуле схадзіць на такое мерапрыемства было прышпільна і нават палезна. Убачыць ды пачуць гурт, пад які было зламана столькі мэблі ў інязаўскім інтэрнаце — вэры гуд. Пасьля канцэрту нават хацелася пастрыгчыся налыса, набыць 10 кг пратэіну ды забіцца татухамі, але адпусьціла, а вось пратэінчык лішнім ня будзе, толькі не ў такой колькасьці.”